ועדת הכספים, כנסת 15, פרוטוקול מספר 250, 2001-03-26 19:00

ישראל כץ: אנחנו מתחילים את הדיון המסכם לקראת ההצבעה על התקציב.

ישראל כץ: דנו בתקציב של משרד הדתות וועדת הכנסת החליטה שזה לא נושא חדש ולכן זה חוזר לכאן.

ישראל כץ: מאחר שלא דנו בנושא הזה בצורה סופית מאחר שהייתה טענה לפיצול, אני אאפשר לחברי הכנסת שיהיו מעונינים להתבטא בנושא ולשאול שאלות אם יש שאלות להבהרה.

משה גפני: הדבר השני הוא החסר בתקציב.

משה גפני: בסעיף הזה יש חסר באופן דרמטי וזאת לפי מה שהיה בשנה שעברה.

משה גפני: בנושא של פעולות תרבות לחרדים.

משה גפני: אני לא יודע מי החליט אבל מחקו את הסעיף.

משה גפני: ב1999- הופיע בספר הכחול הוצאה של 81,737,000 שקלים, כאשר בשנת 2000 בסיס התקציב היה 46 מיליון ומשהו שקלים ושר האוצר הודיע בשנה שעברה שהוא מוסיף 15 מיליון שקלים.

משה גפני: דהיינו, אנחנו מדברים על 61 מיליון.

משה גפני: בסעיף השנה יש 668 אלף שקלים.

משה גפני: זה אולי כדי לשלם את המשכורת של מישהו.

משה גפני: האם הייתה החלטת ממשלה שמבטלים את התרבות של החרדים?

משה גפני: למה עשיתם את זה ואיך אתם חושבים לתקן את זה?

נחום לנגנטל: כשאנחנו באנו לשר האוצר, ישבנו אתו ועם הממונה על התקציבים באוצר וזו הייתה פעם ראשונה בה ישבנו עם איש מקצועי במשרד בשיחות הקואליציוניות, ושם אמרנו מה שאנחנו שורצים וקיבלנו את מה שרצה שר האוצר.

נחום לנגנטל: לגבי משרד הדתות, אני אומר את זה בשקיפות, באנו ואמרנו שיהיה אותו תקציב של 0412 שהיה בבסיס התקציב בשנה שעברה בתקציב משרד הדתות, ושם היו לנו עשרים מיליון שקלים.

נחום לנגנטל: אנחנו אמרנו לשר האוצר שאנחנו מבקשים ששם יהיו עשרים מיליון שקלים.

נחום לנגנטל: התשובה לכך הייתה חיובית.

נחום לנגנטל: אמרו לנו בסדר ושיש חלוקה פנימית בתוך זה.

נחום לנגנטל: אדוני שר האוצר לשעבר, הממונה על התקציבים באוצר, יושב-ראש ועדת הכספים, אני לא רוצה לרמות ולומר דברים מאחורי הגב, אני לא רוצה לקחת דברים שהם לא בדין ושלא בצדק, אבל כשאנחנו באנו ואמרנו שכך צריך להיות כתוב פה, זה מה שצריך להיות.

נחום לנגנטל: כל דרך אחרת אומרת שיש כאן דברים אחרים ואני לא רוצה את הדברים האחרים.

נחום לנגנטל: ההישג שהיה עם בייגה בשנה שעברה כשבתקציב משרד הדתות מפלגתי לא קיבלה מאומה מעבר למה שהיה כאן.

נחום לנגנטל: היו כמה דברים שנאמרו על הדוכן וזה היה במשרד החינוך ובמשרד הביטחון.

נחום לנגנטל: אני לא רוצה שום דבר, אני חושב שכל המוסדות האלה רשאים לדעת בתחילת השנה מה שיש להם ולא לדעת זאת במהלך השנה.

נחום לנגנטל: אני גם לא רוצה שהם ירצו אותי אלא אני רוצה שהם ירצו את מדינת ישראל וכך אומר החוק שצריך להיות.

אברהם-בייגה שוחט: מאיר פרוש, אף שר למיטב ידיעתי – לפחות בזמני – לא שינה את ספר התקציב.

אברהם-בייגה שוחט: הטענה שמה שהיה ליד שולחן הכנסת ב30- באוקטובר, זה מה שאנחנו מאשרים היום.

אברהם-בייגה שוחט: נכון שהיו שיחות גם עם שרים וגם אתכם על תוספות שצריכות לבוא, שחלקן יוקרא מעל שולחן הכנסת, אבל אם הייתה הבטחה להחזיר לשר המסחר והתעשייה – בלי שהיה עדיין שר – שלושים מיליון שקלים לערי פיתוח, אז הייתה התחייבות כזאת וזה נאמר למנכ"ל המשרד.

אברהם-בייגה שוחט: אתה יודע טוב מאוד שיש התחייבות על ה300- וכמה מיליוני שקלים שבוודאי שר האוצר יקריא מעל שולחן הכנסת כי הוא חייב להקריא אותה ואותה התחייבות אומרת תוספות לרשת החינוך גם של מעיין החינוך התורני, גם החינוך העצמאי וגם קהילתי.

אברהם-בייגה שוחט: לכן אני אומר לכם שהדרישה עכשיו לפצל סעיפים זה שינוי מכל מה שאנחנו הסכמנו והחלטנו איך מעבירים את התקציב וזאת מכיוון שהיה סיכום שמעבירים אותו כמו שהוא.

אברהם-בייגה שוחט: אתמול באתם עם תקציב משרד הדתות ואנחנו כולנו שתקנו חוץ מאבשלום וילן שטען נושא חדש.

אברהם-בייגה שוחט: אני לא חושב שיש עכשיו איזשהו הגיון לפצל את הסעיפים.

אברהם-בייגה שוחט: יש בזה הרבה מאוד סיבות לכאן ולכאן ואף אחד לא יודע מה היו ההצעות בסעיף א'.

אברהם-בייגה שוחט: זה צריך להיות חלק מהדיונים שיתקיימו עם משרדי הממשלה על שינוי בתקציב כי השינוי צריך להיות.

אברהם-בייגה שוחט: אני חושב שלבוא היום עם דבר מסוים ולפצל לתקנות חדשות, זה דבר שהוא בניגוד להסכם.

עופר חוגי: התקציב הזה של מכונים תורניים שהיה במשרד החינוך ועבר למשרד הדתות צריך להיות בתוך הבסיס אבל משום מה זה ירד.

עופר חוגי: אם נעבור על כל הסעיפים, נגלה דברים דומים.

ישראל כץ: האפשרות השנייה היא להיכנס כאן למסלול שלא יסתיים היום והישיבה תסתיים בקרוב כי אני צריך ללכת להציג את חוק ההסדרים, כך שמחר נחדש את הדיון על התקציב.

ישראל כץ: ברור לכולנו שביום רביעי תהיה הצבעה בכנסת.

ישראל כץ: אני לא בטוח שבמסלול הזה נצליח להגיע לתוצאה טובה או יותר טובה מאשר אם נצביע עכשיו.

ישראל כץ: לדעתי הנושא של משרד הדתות מראש טופל בצורה לא ראויה.

ישראל כץ: לפני תשובת האוצר אני אתן לכם רבע שעה לשיקול דעת ואז נתכנס כדי לקבל החלטה מה אנחנו עושים.

ישראל כץ: אני לא רוצה לבזות את הוועדה ואני לא רוצה שנמשוך זמן לשם זמן כי כל השאלה היא אם מצביעים עכשיו או לא.

ישראל כץ: אמר חבר הכנסת גפני בדרך מסוימת שזה לא לכבודנו.

ישראל כץ: זה גם לא עיקר התקציב וזה לא בסדר שנקלענו למצב כאילו כל הוויכוח הוא על משרד הדתות או על אותו הפרש.

ישראל כץ: זה גם לא נראה טוב מבחינה ציבורית וזה גם לא צודק כלפיכם.

ישראל כץ: אני עולה להציג את חוק ההסדרים ואני מציע שניפגש כאן בעוד עשר דקות.

אוהד מראני: לגבי החטיבה להתיישבות.

אוהד מראני: שר האוצר החליט שהוא יגדיל את תקציב החטיבה להתיישבות ועל הסכום המדויק הוא ימסור לכם.

אוהד מראני: לגבי תקציבי מיגון ביש"ע ובכלל, יותר נרחבים ממה שמדובר עתה, אנחנו בהחלט מודעים לזה ואנחנו מתכננים בתקציב 2001 להפנות יותר משאבים גם לפיקוד העורף עבור מיגון וגם למערכת הביטחון.

אוהד מראני: זאת אחת הסיבות שאנחנו מאוד מקפידים ומנסים לדאוג שלא יותר מדיי כסף יברח לחקיקות פרטיות ולדברים אחרים.

אוהד מראני: התקציב הוא מאוד מתוח ואנחנו יודעים שנצטרך להגדיל בשנה הזאת את תקציב הצבא, את תקציב המשרד לביטחון פנים ואת תקציב המיגון.

אוהד מראני: לכן חשוב לנו לשמור על אפשרות תמרון תקציבי כדי לעשות מיד לאחר העברת התקציב את התיקונים האלה.

ישראל כץ: אני שואל בצורה ברורה כי אני לא רוצה לכפות שום דבר.

ישראל כץ: האם לאור התשובות האלה אתם רוצים לקיים עכשיו את ההצבעה.

ישראל כץ: אם לא, אנחנו נדחה את ההצבעה למחר ויימשך הדיון בהצבעה.

משה גפני: לגבי הנושא של התרבות החרדית.

משה גפני: כל עוד המצב הוא כזה שעדיין אין לכם תשובה של פירוט לסעיפים, אנחנו לא יודעים על מה אנחנו מצביעים בפעילות תרבות לחרדים ובתרבות התורנית הציונית ולכן מבחינת העניין הזה אנחנו מקווים שעד מחר בבוקר מוקדם תהיה תשובה ואז נדע מה הפירוט ונוכל להצביע.

משה גפני: לגבי בקשתו של חבר הכנסת הנדל.

משה גפני: הוא מתמצא בעניין הזה ואני לא וכמוני יש רבים.

משה גפני: אנחנו סבורים שצריך לאפשר לחבר הכנסת הנדל לבוא בדברים באופן מכובד – ואולי יהיו חברים שיהיו מוכנים לסייע לו, ואני מוכן לסייע לו – עם שר האוצר ואולי אפילו עם ראש-הממשלה לגבי פתרון הבעיה הזאת.

משה גפני: לגבי הנושא האחרון שדיברנו עליו, הנושא של מכוני המחקר שלגביהם עדיין לא נתתם תשובה.

משה גפני: הועלתה טענה שהיו שבעה מיליון שקלים במשרד החינוך שהיו צריכים לעבור.

משה גפני: אנחנו מבקשים שעד מחר בבוקר מוקדם העניינים האלה יוסדרו ומחר בבוקר, אם העניינים האלה יוסדרו – זאת אומרת, לגבי פיצול הסעיפים של התרבות, הכנסתם לתקנה – תהיה אך ורק הצבעה ובזה נגמר העניין.

ישראל כץ: אמרתי שאני אתייחס גם להיבט הציבורי ואני אומר את הדברים גם לאנשי משרד האוצר ולכל נציגי הממשלה.

ישראל כץ: אני מאוד מצטער שנקלענו לסיטואציה הזאת.

ישראל כץ: אני חושב שועדת הכספים, למרות התנאים הלא קלים ולחץ הזמן, התנהלה ביעילות, ניהלנו את הדיונים גם לגבי התקציב, גם לגבי חוק ההסדרים ועשינו את המקסימום כדי שמצד אחד נדון בדברים ומצד שני נשמור על הצביון והמכובדות של הדיונים בוועדה ובכנסת.

ישראל כץ: עד אתמול הצלחנו בנושא הזה, עד היום נשארנו בחזקה הזאת אבל מהיום מתקיימת התמשכות שנובעת כתוצאה מכך שהידברויות לא סוכמו, ואלה הידברויות בין הממשלה לבין הסיעות.

ישראל כץ: אני לא הייתי מעורב ומטבע הדברים אני לא מעורב בנושא הזה, אבל אנחנו בהחלט קשובים וממתינים לראות מה שר האוצר והממשלה מסכמים כמקובל עם נציגי הסיעות בכנסת, כמקובל בדמוקרטיה.

ישראל כץ: הייתי בטוח שמאחר שאני נותן אורכה של כמה שעות עד 6:00 בערב הנושא הזה יסוכם, נוכל לסיים את זה בצורה מכובדת, להצביע כאשר את חוק ההסדרים כבר הצגנו, להציג את התקציב, לדון ולסיים את הדברים, אבל לצערי זה לא קורה.

ישראל כץ: אנחנו לא נצביע היום.

ישראל כץ: אני מבקש שעד מחר הדברים ילובנו היטב לפני שנדון בוועדה.

ישראל כץ: אני מודה לכם.